Αγαπητοί Όλγα και Παναγιώτη,
Σας ευχαριστούμε για την απλόχερη και ζεστή φιλοξενία σας στο υπέροχο σπίτι σας, κατά τη διάρκεια της δεκαήμερης διαμονής μας.
Το σπίτι είναι όπως ακριβώς φαίνεται στις φωτογραφίες, πολύ καθαρό, εξαιρετικά φροντισμένο με το μεράκι των οικοδεσποτών και μέχρι λεπτομέρειας εξοπλισμένο. Παρέχει τις ευκολίες και τη δυνατότητα να περάσεις όλη την ημέρα σου στο σπίτι αξιοποιώντας τον κήπο, την πισίνα και το μπάρμπεκιου.
Βρίσκεται σε μια πολύ καλή τοποθεσία μακριά από την πολύβουη παραλία του Πλατανιά, αλλά ταυτόχρονα πολύ κοντά στην πόλη του Ρεθύμνου (με το αυτοκίνητο 15 λεπτά) και τις γύρω παραλίες και τα άλλα αξιοθέατα.
Η πρόσβαση με το αυτοκίνητο είναι πολύ εύκολη και άνετη και γίνεται ευκολότερη χάρη στις οδηγίες του κ. Παναγιώτη.
Το συστήνουμε ανεπιφύλακτα σε οποιοδήποτε θελήσει να το χρησιμοποιήσει ως ήσυχο ορμητήριο των καλοκαιρινών διακοπών του στην Κρήτη.
Ευχαριστούμε και πάλι για όλα … και πίνουμε και «μια» στην υγειά σας.
Ηλίας και Φωτεινή
Ιούλιος 2019